**ללמדו אומנות** (עמ' 78-91)

פסקה א׳

התלמוד הבבלי במסכת קידושין עוסק בחובה ללמד את הבן מקצוע (אומנות).

מנלן = מניין לנו, מה המקור במקרא (בתנ״ך) לחובה של האב ללמד את בנו אומנות?

תשובה: פסוק בספר קהלת: ״ראה חיים עם אשה אשר אהבת״ יש בפסוק זיקה (קשר) בין אישה לחיים. אם המילה אישה בפסוק פירושה אישה ממש, אז כמו שהאב חייב להשיא אשה לבנו, כך הוא חייב ללמד את בנו אומנות שתתן לו פרנסה וחיים.

אבל אם אישה זה מטאפורה לתורה (כמו שאיש מאוהב חושב כל הזמן על אהובתו כך גם נאמר על ספר התורה ״והגית בו יומם ולילה״) וכמו שאב חייב ללמד את בנו תורה כך הוא חייב ללמדו אומנות.

פסקה ב׳ - ללמדו לשחות

בברייתא נאמר: יש אומרים שאב חייב ללמד את בנו לשחות בנהר (=״להשיטו בנהר״).
הגמרא שואלת: מאי טעמא (=מה הטעם)? ועונה: משום חייו (שאם ייפול לנהר שידע לשחות
ולא יטבע).

פסקה ג׳ – הימנעות מלימוד מקצוע = לימוד ליסטות?!

תנא קמא (התנא הראשון = החכמים) אמר שאב חייב ללמד את בנו מקצוע (=אומנות) ורבי יהודה הוסיף ואמר שאב שלא מלמד את בנו אומנות – מלמדו ליסטות )שוד ופשע).
הגמרא שואלת: ״ליסטות סלקא דעתך?! ״ כלומר, האם תעלה בדעתך להאשים את האב שלא לימד את הבן אומנות, שלימד אותו מיני פשעים ממש?
אלא הכוונה היא ״כאילו מלמדו ליסטות". כי בן שאין לו מקצוע יתדרדר לפשע כדי להתקיים.
שואלת הגמרא: ״מאי בינייהו?״ מהו ההבדל להלכה בין תנא קמא לרבי יהודה.
״איכא בינייהו״ (=יש הבדל ביניהם) אם האב מלמד את בנו לעשות עסקים במקום מקצוע. לפי תנא קמא לימוד עסקים נחשב מקצוע, והאב יצא ידי חובתו. אך לפי רבי יהודה זה לא נחשב מקצוע כי בתקופות שפל העסקים נסגרים לעומת מקצוע כמו סנדלר, אופה או נגר שתמיד יצטרכו.

פסקה ד׳ – דברי אגדה: למה דומה מי שיש בידו אומנות?

התוספתא (קובץ של ברייתות שנערך לאחר עריכת המשנה) במסכת קידושין אומרת דברים בשבח מי שיש בידו אומנות (מקצוע(.

רבי יהודה אומר: כל אדם שאינו מלמד את בנו אומנות מלמדו בסופו של דבר ליסטות )שוד ופשע, ראה הסבר לעיל).

רבן גמליאל (נשיא בארץ ישראל) אומר: כל מי שיש בידו אומנות, דומה לכרם מוקף גדר וכך מוגן מפני גניבה וכן לחריץ (=שורת גפנים) שמוקף סייג (=גדר) ומותר לזרוע תבואה בסמוך לכרם הזה ואין בכך איסור כלאיים (איסור לגדל ביחד דגן וגפן (.
כך גם מי שיש לו אומנות משלו מתפרנס בכבוד ואינו פוגע בפרנסת חברו.
ולעומתו מי שאין בידו אומנות דומה לכרם שלא מוקף גדר וחריץ שלא מוקף סייג, שהגפנים עם הענבים אוסרים את התבואה באיסור כלאיים וכך גם אדם זה שלא למד מקצוע, סופו שפוגע בפרנסת חברו ומזיקו.

רבי יוסה אומר בשם רבן גמליאל: אדם שיש בידו אומנות (=למד מקצוע) דומה לאישה שיש לה בעל ומאחר שהיא נשואה אף אחד לא מרכל עליה וחושד בה שהיא מבלה עם גברים אחרים בין אם היא מתקשטת ובין אם אינה מתקשטת, אם כי כשהיא לא מתקשטת זה לא כל כך טוב – תהא לה מורא (=פחד) שמה בעלה יפסיק לאהוב אותה כי אינה משקיעה בקשר ביניהם. וההפך הוא – אדם שאין בידו אומנות דומה לאישה לא נשואה שלעיתים מרכלים עליה, אפילו אם היא לא מתקשטת עלולים לרכל עליה שהיא מתעסקת עם כל מיני גברים . אם כי כשאינה מתקשטת לא תהא לה מורא (אינה צריכה לחשוש( .

רבי יוסה בי (=בן) רבי אלעזר בשם רבן גמליאל: מי שלמד מקצוע דומה לכרם גדור שאין בהמה וחיה נכנסים לתוכו ואינם יכולים לראות מה שבתוכו, וכך גם מי שלמד מקצוע מוגן מפני רכילות ואנשים לא מתפלאים מאיפה יש לו כסף, והיפוך הדברים במי שלא למד מקצוע (כלומר מרכלים מדברים על מי שלא למד ויש לו כסף, שואלים מאיפה הכסף וכדומה).

תשובות שאלות עמוד 83

1. א) אפשרות ראשונה שזו אישה פשוטו כמשמעו, אפשרות שנייה אישה כמטאפורה לתורה.
ב) אם אישה - פשוטו כמשמעו אז כשם שהאב חייב להשיא אישה לבנו כך הוא חייב לדאוג לו למקצוע שיאפשר לו חיים (ראה חיים עם אישה) ואם אישה זה מטאפורה לתורה אז כמו שהאב חייב ללמד את בנו תורה כך הוא חייב להשיאו אישה.
2. הנימוק הוא:״חיותא הוא״ החיים שלו תלויים בלימוד השחייה - אם לא ידע לשחות הוא עלול לטבוע ולמות.
3. לפי חכמים אב יוצא ידי חובתו אם לימד את בנו לעשות עסקים בתור ״אומנות״ (=מקצוע) אך לפי רבי יהודה עסקים - לא נחשב ״אומנות״ (=מקצוע) מפני שבתקופות של שפל כלכלי העסקים קורסים ורק מי שלמד מקצוע שנחוץ תמיד (כמו: חייט, סנדלר, אופה, רופא) ישרוד. הגמרא אומרת שלפי רבי יהודה עסקים לא נחשב כאומנות.
4. \*רבן גמליאל: המשל בלשונכם- לכרם מוקף גדר או לחריץ מוקף סייג.

הנמשל בלשונכם- הגדר מאפשרת לגדל תבואה בסמוך לכרם ואין כאן איסור כלאיים (=זה האיסור לזרוע בכרם או בצמוד אליו דגנים כגון: חיטה, שעורה, שיפון, שיבולת שועל וכוסמת) כלומר הנמשל הוא שמי שלומד מקצוע אינו פוגע בפרנסת חברו ״ואינו יורד לחיי חברו״.

\*רבי יוסה אומר משם רבן גמליאל: הנמשל בלשונכם- מי שיש לו מקצוע מונע מעצמו רכילות ולשונות רעות - אנשים לא שואלים מאיפה יש לו כסף וכדומה.

\*רב יוסה בי רבי לעזר משם רבן גמליאל: הנמשל בלשונכם - מי שיש לו מקצוע משול לכרם מוקף גדר שאנשים לא יכולים להיכנס ולהציץ לתוכו וגם חיות לא יכולות להיכנס ולאכול ממנו.

1. לפי שניהם התוצאה תהיה שלא ירכלו וידברו רעות עליו מכיון שיש לו מקצוע מסודר.
2. מי שיש לו מקצוע מונע מעצמו רכילות.
3. לדעת רבי שמעון בן אלעזר, האדם מתפרנס בצער (במאמץ) כי אינו עושה את תפקידו ואת שליחותו בעולם ואינו עובד את קונו (=ה’) ולכן לא מגיע לו להתפרנס בקלות לעומת החיות שממלאות את תפקידן ולכן מתפרנסות בקלות.
4. לדעת רבי שמעון בן אלעזר כנראה עבודה אינה אידיאל ומוטב היה שלא נצטרך לעבוד כלל אלא שלא זכינו לכך כי איננו ממלאים את שליחותנו בעולם ויכול להיות שהחכמים האחרים בסוגיה מייחסים ערך לעבודה כשלעצמה.
5. חמר, גמל, קרר (בעל קרון) - כולם גוזלים משדות ומטעים במהלך נסיעותיהם כי האוכל שלהם נגמר וקל להם לגנוב מהשדות שבדרך.
ספן - אחרי הנסיעה הארוכה נוחת בעיר נמל כלשהי ומתפרק (נשים, שתייה, אלימות) חנווני - מרמה במשקל הסחורה שמוכר.
רועה - רועה צאן מוליך את העדר לעיתים לשדות של אנשים אחרים והכבשים והעיזים אוכלים את היבול.
6. החמרים (=מובילי החמורים) רובם רשעים כי הם גוזלים את היבול במהלך מסעותיהם.
הגמלים (=מובילי הגמלים) רובם כשרים כי במסע שלהם הם מגיעים למדבר, וחשופים לפגיעות של חיות טרף וליסטים (=שודדים) ומרוב פחד הם עושים תשובה (מתפללים, נמנעים מעברות).ספנים רובם חסידים בגלל שהם חשופים לסכנות הים ולכן עושים תשובה. הטוב שברופאים לגיהינום - רופא כמה שהוא טוב יותר עלול להיחשב לרשע כי הוא חי חיים בריאים ואינו זקוק כלל להצלה של ה׳ ולכן אינו עובד את ה'. בנוסף, הרופא עלול למנוע טיפול ממי שלא משלם לו ולגרום למותו. כמו כן, טעות קטנה שלו עלולה לעלות בחיים. הכשר שבטבחים (=הקצבים) שותפו של עמלק הרשע, טבחים עלולים להיות רשעים כי אם בהמה היא טרפה ולא כשרה הם עלולים להסתיר זאת ולמכור את בשרה כאילו זה בשר כשר בגלל ההפסד העצום.